Publication: Magyar Közlöny
Issue: MK-1998-35 (Year: 1998, Number: 35)
Era: 1990-2004
Section: a 81/1998. (IV. 29.) Korm. rendelethez
Paragraph Index: 321

a 81/1998. (IV. 29.) Korm. rendelethez ÁLLAMI NORMATÍVA Szám: H—01—01—00 Kiemelt termék megnevezése: Irodatechnikai és számítástechnikai eszközök javítása és karbantartása SZJ: 125 1250 12500 125000 I. Kiemelt termék általános leírása, használati célja A megrendelő részére a szolgáltató vagy más szállító által korábban szállított hardver és szoftver rendszerek, illetve azok elemeinek jótállási időn túli alkatrész, karbantartó anyaggal, illetve kellékekkel történő megfelelő országos és területi ellátása, illetve a megrendelő igénye esetén az azok beépítéséhez, cseréjéhez szükséges karbantartási szolgáltatás biztosítása. II. Műszaki követelmények A megrendelő által igényelt számítástechnikai alkatrészek, javító- és kellékanyagok minőségi ellátása. A karbantartási, üzemeltetési szolgáltatás esetén a megrendelői igényeknek megfelelő időbeni és területi rendelkezésre állás, magas színvonalú szolgáltatástartalom és kiszolgálás. Az ajánlatból derüljön ki, hogy a szolgáltató helyesen értelmezi a megrendelő által a szolgáltatás alkalmazásával, igénybevételével elérendő célt. A szolgáltató vállaljon garanciát, hogy az általa ajánlott szolgáltatás a megrendelő által meghatározott célnak megfelelő és a cél elérésére alkalmas. A szolgáltatás legyen teljeskörűen dokumentált. A dokumentáció tartalmazza: — a szolgáltatás pontos tartalmát, pontos szakmai részleteit, az elvégzendő tevékenységeket, azok tartalmát és eredményeit és a szolgáltatással kapcsolatos határidőket, — a szolgáltatással kapcsolatban (mindkét fél részéről) a vállalt felelősség tartalmának és terjedelmének meghatározását, — a megrendelőnek és a szolgáltatónak a megrendelt szolgáltatás végrehajtásával kapcsolatos minden lényeges tevékenységét és nyilatkozatát tartalmazó dokumentációt, naplót vagy nyilvántartást.

Source: https://magyarkozlony.hu/hivatalos-lapok/5f9d32fd5aa7ea04a3951b181a6f9c2fd4b9718c/dokumentumok/8fd800c34221ef54e11e3bbc1a3c596ace2a8eba/letoltes